31 באוקטובר, 2018

עבור: יונה מוסטין

תאריך לידה: 07/01/2018

לכל מאן דבעי:

המטופל שמוזכר לעיל, נמצא כעת תחת טיפול פסיכיאטרי אצלי. יונה מטופל אצלי מה-17 באוקטובר, 2018. הוא אובחן עם הפרעה על הספקטרום האוטיסטי, הפרעת דיכאון מג'ורי, חוזרת, מתונה, והפרעת חרדה כללית.

יונה הופנה להערכה נוירו-פסיכולוגית. הממצאים מצביעים שהתפקוד האינטלקטואלי הכללי נמצא בטווח הממוצע נמוך, עם נקודת חוזק שהיא תחום זיכרון העבודה, ונקודת חולשה שהיא תחום מהירות העיבוד. תפקוד הזיכרון הכללי שלו נמצא בטווח הלקוי. ביצועיו במבחני זיכרון חזותי ומילולי היו לקויים. ביצועיו במבחני למידה היו לקויים. ביצועיו במבחנים קצרים של קשב וריכוז נמצאו בטווח הממוצע. ביצועיו במבחן של קשב חזותי ממושך נמצאו קשורים בסבירות גבוהה מאוד לקיומה של הפרעה עם מאפיינים של קשיי קשב, ומצביע על סימנים הקשורים לחוסר קשב ודריכות. ביצועיו במבחנים של תפקודים קוגניטיביים מסדר גבוה היו הפכפכים, עם גישה ללקסיקון המילולי שלו בטווח הממוצע נמוך וליקויים באינהיביציה המילולית ובפיצול הקשב. האינטגרציה הויזו-מוטורית שלו היתה ממוצעת. מהירות המוטוריקה העדינה והקואורדינציה שלו נמצאו ממוצעות נמוכות עבור ידו הדומיננטית ולקויות עבור ידו הלא דומיננטית. הבנת הנשמע היתה ממוצעת נמוכה וההבעה בעל פה היתה ממוצעת.

דירוג ההורים את תפקודו הרגשי/התנהגותי מציע שהוא מפגין באופן מובהק יותר התנהגויות שקשורות להיפראקטיביות, חרדה, דיכאון, בעיות קשב, לא טיפוסיות (א-טיפקליות) ורתיעה, ובנוסף, הוא מפגין באופן מתון, יותר התנהגויות שקשורות לסומטיזציה, בהשוואה לבני גילו. הדירוגים בסולם זה מצביעים על קשיים מובהקים בתקשורת הפונקציונלית, וקשיים מתונים בהסתגלות, בכישורים החברתיים ובפעילויות יומיומיות, בהשוואה לבני גילו. במדד דיווח עצמי, יונה דיווח על קשיים מובהקים בהתנהגויות לא טיפוסיות (א-טיפיקליות), במוקד השליטה, בלחץ החברתי, בחרדה, בדיכאון, בתחושת חוסר יכולת, בסומטיזציה ובקשיי קשב, וכן, קשיים מתונים בהיפראקטיביות, בהשוואה לבני גילו. הוא דיווח על קשיים מובהקים ביחסים בינאישיים וקשיים מתונים בהסתמכות העצמית. דירוג ההורים בסקלה אשר עוצבה בכדי להעריך סימפטומים התנהגותיים של הפרעה על הספקטרום האוטיסטי (ASD), מצביעים על כך שיונה מפגין מספר התנהגויות שקשורות ל ASD, כולל קשיים בחיברות עם עמיתים, בחיברות עם מבוגרים, שפה לא טיפוסית (א-טיפיקלית), התנהגויות סטראוטיפיות, נוקשות התנהגותית, קשיים ברגישות החושית ובקשב. דירוג ההורים את ההתנהגות האדפטיבית מצביעים על מיומנויות תקשורתיות מתחת לממוצע, וליקויים בחיברות ובמיומנויות היומיומיות.

הממצאים תואמים את האבחנה הקודמת של יונה לגבי הפרעה על הספקטרום האוטיסטי (ASD), המחייבת תמיכה, עקב קשיים בחיברות, התנהגויות חריגות, קשיי ויסות עצמי, וכן, ליקויים במיומנויות היומיומיות. התוצאות תואמות את האבחנה המשותפת להפרעת קשיי קשב/היפראקטיביות (ADHD), בעיקר מצג לא קשוב, כפי שמעידים הביצועיים הלקויים במבחני מהירות עיבוד, זיכרון, למידה, קשב חזותי מתמשך ופיצול הקשב. ביצועיו של יונה במבחני מהירות המוטוריקה העדינה וקואורדינציה מצביעים על אפשרות של הפרעת התפתחות בקואורדינציה (DCD). בעיות בהתנהגות ובמצב הרוח הן מופע משני להשפעה השלילית של בעיותיו בחיברות, התנהגויות חריגות, נוקשות התנהגותית וחוסר קשב, על תפקודו היומיומי.

נראה שליונה יש קשיים בחיברות ובפעילויות היומיומיות. נראה שיש לו קשיים במטלות המצריכות קשב וריכוז. הוא עשוי להיות מוסח בקלות במהלך ביצוע מטלות, וזקוק לזמן מוגבר בכדי להשלים את המטלות. נראה שהוא עשוי להתקשות בזיהוי והבנת נקודת המבט של האחר. הוא עשוי להתקשות במטלות הדורשות את כישורי המוטוריקה העדינה.

סביר להניח שיונה ייתרם מהמשך קבלת התאמות לימודיות ותמיכה בבית ספר דרך תכנית לימוד פרטנית (IEP) שיש לו. מומלץ להמשיך את הטיפול בדיבור. כדאי שההתאמות הלימודיות יכללו: מקום ישיבה מועדף, תוספת זמן להשלמת המטלות, סביבת בחינה המוגבלת בהסחות ועידוד יזימה וסקירה להשלמת העבודה. הוא עשוי להזדקק להבניה מוגברת בארגון של מטלות ומשימות, ולהיתרם משימוש ביומן תכנון יומי. הוא עשוי להיתרם מהודעה מוקדמת על שינויים בלוח הזמנים שלו, כאשר זה אפשרי.

סביר להניח שיונה ייתרם מהמשך הניהול התרופתי ואימון מיומנויות חברתיות, כמו גם, מטיפול התנהגותי. ניתוח התנהגות יישומי (ABA) עשוי לעזור לו בשיפור הקשב, בחיברות ובפעילות של מיומנויות יומיומית. שירותים אשר יסייעו להוריו בפיתוח התערבויות התנהגותיות בבית בכדי לטפל בבעיות הקשורות לקשב, תקשורת פונקציונלית ופעילויות יומיומיות, עשויים להיות מועילים.

תוצאות אלה תואמות את האבחנה הראשונית שלי.

אל תהססו לפנות אלי למידע נוסף למספר הטלפון המופיע למעלה.

תודה לכם,

סייד ע. קואדרי, M.D..

PSYCH POINTE OF FLORIDA

סייד או. קאדרי M.D.

דרך וינלנד 5979

דירה 109#

אורלנדו, פלורידה 32819